จุลจักร จักรพงษ์

จุลจักร จักรพงษ์ (เกิด 6 สิงหาคม พ.ศ. 2524) มีชื่อจริงว่า ฮิวโก้ จุล อเล็กซานเดอร์ เลวี () และมีชื่อเล่นว่า เล็ก14 ชื่อเล่นพ่อแม่ตั้งให้ของเหล่าซุปตาร์..ที่หลายคนอาจยังไม่รู้ แต่นิยมเรียกกันว่า ฮิวโก้ เป็นบุตรชายคนโตของหม่อมราชวงศ์นริศรา จักรพงษ์ กับแอลเลน เลวี ถือเป็นพระนัดดาในพระเจ้าวรวงศ์เธอ พระองค์เจ้าจุลจักรพงษ์ พระโอรสในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ (พระราชโอรสในพระบาทสมเด็จพระจุลจอมเกล้าเจ้าอยู่หัว)

 ประวัติ 
จุลจักร จักรพงษ์  มีชื่อจริงว่า ฮิวโก จุล อเล็กซานเดอร์ เลวี () เกิดเมื่อวันที่ 6 สิงหาคม พ.ศ. 2524 ที่ลอนดอน ประเทศอังกฤษ เป็นบุตรชายคนโตของหม่อมราชวงศ์นริศรา จักรพงษ์ กับแอลเลน เลวี ถือเป็นพระนัดดาในพระเจ้าวรวงศ์เธอ พระองค์เจ้าจุลจักรพงษ์ พระโอรสพระองค์เดียวในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ โดยฮิวโก้มีเชื้อสายไทย, อังกฤษ, รัสเซีย, ยูเครน และสก็อตผ่านทางมารดา และเขายังมีน้องชายต่างบิดาหนึ่งคนคือ ภูวสวัสดิ์ จักรพงษ์

ในวัยเด็กจุลจักรได้ศึกษาที่โรงเรียนจิตรลดา จากนั้นไปเรียนต่อที่โรงเรียนชาร์เตอร์ เฮ้าส์  กรุงลอนดอน อนึ่งเนื่องจากจุลจักร จักรพงษ์ ใช้นามราชสกุลตามมารดา นามสกุลของเขาจึงไม่ใช้คำลงท้าย "ณ อยุธยา"

เขาสมรสกับทัศนาวลัย องอาจอิทธิชัย และเปลี่ยนไปนับถือศาสนาอิสลามตามภรรยาซึ่งเป็นอดีตหุ้นส่วนของบริษัท ฮาวคัม เอ็นเทอร์เทนเมนท์จำกัด โดยมีวินัย สะมะอุน เป็นผู้ดำเนินการพิธี โดยได้จัดพิธีสมรสแบบอินเดีย-โมร็อกโก ณ วังจักรพงษ์ เมื่อวันที่ 21 มีนาคม พ.ศ. 2552Blog ที่ 57/2552..ฮิวโก้..จุลจักร จักรพงษ์ ปัจจุบันมีบุตรชายสองคนคือ ทัศนจักร จักรพงษ์  และปารุสก์ จักรพงษ์ ฮาน่า ทัศนาวลัย คลอดลูกชายคนที่ 2 แล้ว ตั้งชื่อ น้องฮันเตอร์

 ผลงาน 
จุลจักรมีโอกาสมาเป็นนายแบบโฆษณาชิ้นแรกในนมเปรี้ยวดัชมิลล์ ก็เพราะเจ้าตัวกลับมาเยี่ยมบ้านในช่วงปิดเทอมตอนเรียนที่อังกฤษ จึงรับงานโฆษณาชิ้นนี้ ต่อมาได้เซ็นสัญญากับค่ายกันตนา ผลงานละครมีเรื่อง ลูกผู้ชายหัวใจเพชร, คุณแจ๋วกะเพราไก่, บ้านรังนกไม้, มิติใหม่หัวใจเดิม, ใกล้ไกลหัวใจเดียวกัน, เงาปริศนา, เล็กใหญ่ไม่เกี่ยว ขอเอี่ยวด้วยคน

ในปี พ.ศ. 2545 แสดงภาพยนตร์เรื่อง 999-9999 ต่อ - ติด - ตาย ต่อจากนั้นได้เล่นดนตรีในชื่อวง "สิบล้อ" มีผลงาน 4 ชุด

นอกจากนี้ทางด้านผลงานการแต่งเพลง ฮิวโก้ ยังมีเครดิตในการแต่งเพลงของนักร้องสาวชาวอเมริกัน บียอนเซ่ ให้กับเพลง "Disappear" ในอัลบั้มไอแอม... ซาชาเฟียร์สDiscography - Beyoncé billboard.com ซึ่งแต่งร่วมกับ อะแมนด้า โกสต์ นักแต่งเพลงชาวอังกฤษ โดยตอนแรกตั้งใจที่จะใส่ไว้ในอัลบั้มของฮิวโก้เอง แต่หลังจากที่บียอนเซ่ ได้มีโอกาสฟัง เธอก็ประทับใจเพลงนี้มาก จนขอเพลงนี้ไปใส่ในอัลบั้มของเธอในที่สุด โดยเธอได้ขอปรับเนื้อเพลงแค่ไม่กี่คำเพื่อให้เข้ากับบุคลิกของเธอมากขึ้น

ฮิวโก้ก้าวสู่ฐานะนักร้องเดี่ยวและกำลังเข้าสังกัดร็อกเนชัน ในนิวยอร์ก และทำเพลงอยู่และจะออกขายปลายปี พ.ศ. 2552 ต่อมาในต้นปี พ.ศ. 2553 ฮิวโก้ได้ปล่อยซิงเกิ้ลที่ชื่อว่า Bread & Butter โดยใช้เป็นเพลงประกอบโฆษณาของแบรนด์ Victoria Secret  สังกัด Roc Nation ของ Jay-Z และจัดจำหน่ายในประเทศไทยโดย Sony Music Entertainment

พ.ศ. 2560 ออกอัลบั้ม ดำสนิท ภายใต้สังกัดมิวสิกมูฟ มีโปรดิวเซอร์คือ มณฑล จิรา มีแนวเพลงอินดี้ร็อกผสมกับบลูส์ เพลง "ดำสนิท" ในอัลบั้มนี้ได้รับรางวัลเพลงยอดเยี่ยมจากเวทีสีสันอะวอร์ดส์ครั้งที่ 29

 ทางสังคม 
จุลจักรได้แสดงความฮือฮาแก่สังคมเมื่อให้สัมภาษณ์ในนิตยสารสารคดี เมื่อปี พ.ศ. 2544 โดยเป็นการแสดงออกถึงวิสัยทัศน์และทัศนคติของตนเองต่อวัยรุ่นและต่อสังคมไทยที่แสดงออกให้เห็นถึงความเป็นอิสระ เป็นตัวของตัวเองอย่างชัดเจน หลังจากนั้นจึงได้ไว้ผมยาวและไว้หนวดไว้เคราซึ่งเป็นการเปลี่ยนแปลงบุคลิกไปโดยสิ้นเชิง

 จุดยืนทางการเมือง 
จุลจักรแสดงจุดยืนต่อต้านประยุทธ์ จันทร์โอชา และตอบโต้เพจสนับสนุนประยุทธ์ที่บิดเบือนเจตนารมณ์ของเขาท่ามกลางการระบาดทั่วของโควิด-19 ในประเทศไทยและการประท้วงในประเทศไทย พ.ศ. 2563–2564ตัวพ่อ Call out ฮิวโก้ โพสต์ "Just Quit" ฮาน่า สงสารประชาชนจับใจฮิวโก้ เจอเพจเชียร์ลุงบิดเบือนข้อความ เข้าใจเห็นต่างแต่ไม่ควรทำแบบนี้ อีกทั้งยังแสดงความคิดเห็นต่อการเมืองภายหลังจากที่ พิธา ลิ้มเจริญรัตน์ ไม่ผ่านโหวตในรัฐสภา ‘ฮิวโก้’ โพสต์รัวๆ ถาม กดขี่ยังไม่พอ ปชช.ต้องเสียเวลาอีก แล้วจะให้เลือกตั้งทำไม

ผลงานการแสดง 
ละคร
 ใกล้ไกลหัวใจเดียวกัน (ปี 2542 /กันตนา/ช่อง 5)
 บ้านรังนกไม้ (ปี 2543 /กันตนา /ช่อง 5)
 มิติใหม่หัวใจเดิม (ปี 2543 /กันตนา /ช่อง 7)
 เงาปริศนา (ปี 2544 / กันตนา / ช่อง 7) และ (รับบทฝาแฝดครั้งแรก)
 ลูกผู้ชายหัวใจเพชร (ปี 2545 / กันตนา / ช่อง 7)
 คุณแจ๋วกะเพราไก่ คุณชายไข่ดาว (ปี 2546 / กันตนา / ช่อง 7)
 เล็กใหญ่ไม่เกี่ยว ขอเอี่ยวด้วยคน (ปี 2547 / กันตนา / ช่อง 7)

 อัลบั้มเพลง 
Skyline (ปี 2543, ร่วมผลิต-เป็นอัลบั้มของปิยะรัฐ กัลย์จาฤก)
 สิบล้อ (ปี 2544 / อาร์ทิมิส เร็คคอร์ดส)
 มนต์รักสิบล้อ (ปี 2546 / มอร์ มิวสิก)
 เสียงเพลงสิบล้อ (ปี 2548 / มอร์ มิวสิก)
 เงิน ๆ ทอง ๆ (ปี 2549 / วอร์เนอร์ มิวสิก ไทยแลนด์)

อัลบั้มเดี่ยว
 Old Tyme Religion (2011 / Roc Nation / Sony Music Entertainment)
 Deep In The Long Grass (2014)
 ดำสนิท (2017) Lacuna (2020)
 เรือสำราญราตรีอมตะ (2021) เรือสำราญราตรีอมตะ ภาค 2 อีแร้งแห่งจักรวาล (2024)

 Single 
 ยังจดจำ (เพลงประกอบละคร มิติใหม่หัวใจเดิม) ทำดนตรีใหม่
 เงาปริศนา (เพลงประกอบละคร เงาปริศนา) ร้องร่วมกับ ปิยะรัฐ กัลย์จาฤก
 เพชร (เพลงประกอบละคร ลูกผู้ชายหัวใจเพชร)
 คนไม่มีสิทธิ์ (เพลงประกอบละคร ลูกผู้ชายหัวใจเพชร)
 ฉันรู้ว่ายังมีดาว (เพลงประกอบละคร ลูกผู้ชายหัวใจเพชร)
 หัวใจลิขิต (เพลงประกอบละครเลือดมังกร ตอน สิงห์) (2015)
 ครอบครอง (2017)
 ปล่อยไปตามหัวใจ (2019)

ภาพยนตร์ 
 999-9999 ต่อ ติด ตาย (2545 / สหมงคลฟิล์ม) รับบท ซัน
 No Strings Attached (2554 / Paramount Pictures)
 ยังบาว (ปี 2556 / แกรนด์ บิ๊ก แบง) รับบท เทียรี่ เมฆวัฒนา
 Deadstock รัก ปี ลึก (2559)
 มอร์ริสัน (2567)
 พระแท้ คนเก๊ (2568)
 Everybody Loves Me When I’m Dead (2568)
 อีต่องปิล็อก(2569)
 4ขมัง(2569)

 ลำดับสาแหรก 

 รางวัล 
 ปี รางวัลสาขา ผล ผลงาน 2545 รางวัลเมขลา ครั้งที่ 22  นักแสดงนำชายดีเด่น  ลูกผู้ชายหัวใจเพชร 2565 โทตี้มิวสิกอวอร์ดส์ 2021 อัลบั้มแห่งปี  เรือสำราญราตรีอมตะ เพลงยอดเยี่ยม  บันทึกเสียงแห่งปี  ศิลปินเดี่ยวแห่งปี   มิวสิควีดีโอแห่งปี  เรือสำราญราตรีอมตะ The Guitar Mag Awards 2022 Best Choice Of The Year  Best Album Of The Year 

อ้างอิง

 บทสัมภาษณ์จากนิตยสารสารคดี



 Welcome to siplor.net 

 แหล่งข้อมูลอื่น

 เฟซบุ๊กแฟนเพจฮิวโก้
 Hugo Chak เฟซบุ๊กส่วนตัว


หมวดหมู่:บุคคลจากลอนดอน
หมวดหมู่:บุคคลจากเขตพระนคร
หมวดหมู่:ชาวไทยเชื้อสายรัสเซีย
หมวดหมู่:ชาวไทยเชื้อสายยูเครน
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายสกอตแลนด์
หมวดหมู่:มุสลิมชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:ราชสกุลจักรพงษ์
หมวดหมู่:นักร้องชายชาวไทย
หมวดหมู่:นักแต่งเพลงชาวไทย
หมวดหมู่:นักแสดงชายชาวไทย
หมวดหมู่:นักร้องเพลงภาษาอังกฤษชาวไทย
หมวดหมู่:นักแสดงไทยเชื้อสายสกอตแลนด์
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนจิตรลดา
หมวดหมู่:ศิลปินสังกัดมิวซิกมูฟ
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:ผู้ชนะรางวัลเมขลา สาขานักแสดงนำชายดีเด่น
หมวดหมู่:บุคคลที่ได้มาเป็นพลเมืองไทย